Wir, die eptischin und der covent gemeinlich ze den ziten des clasters ✳ ze Kungsfelt, Sant Claren ordens, ✳ in Costentzˀ bystûm gelegen, bekennē und tuͦnd kuͦnt menlichem mit diesem brieff, daz uns₎ liebˀ, getrùwˀ Uͤlrˀ Klingelfuͤss,
ze den ziten uns₎ hoffmeister, fùr uns ✳ und uns₎ nachkoͤmen durch uns₎ und uns₎s ✳ clasters ✳ bessers ✳ nûtzes ✳ willen mit guͤter vorbetrachtūng dem erbˀn kneht Berschin Obschlacher, bûrger ze Zofingen, und sinē erbn̄ vˀluchen hand, recht
und redlichen, uns₎ Hellmuͤli, gelegen ze Zofingen in der stat, ✳ nach muͤli recht und mit rechter, undˀscheid gedingen und umb den zins, ✳ als hie nach geschribn̄ stat: ✳ des ersten dz er odˀ sin erbn̄ die selbn̄ Hellmuͤli in guͤten eren
buͤwen und geschirren mit aller rechtùng und zuͤgehord, als oͧch er do zuͦ koͤmen ist ungefarlich, dz ze gebn̄ und ze nemen sig, habn̄, niessen, besetzen und entsetzen, sol mit stegen, mit wegen, mit wasser, wasser ruͦnsen, wasser leiti,
grunt und grat und gemeinlich und sùnderlich mit allen ehaften, rechtung und zuͤgehoͤrd, so von alter her dar zuͤ gehoͤrt hat, jerlich uns ✳ da von ze gebn̄ und ze ussrichten einliff mût kerns, ✳ zwen teil an kernē und den tritteil an
mùlikern, die er uns ✳ hinnanfùr nach dat diss briefs ✳ alle jar fronfastēlich nach dem als sich zuͤ den vier fronfasten jegklicher zùcht weren und bezalen sol. ✳ der selbn̄ muͤli hat er sich undˀzoͤgen und an genomē ze bùwen und sy
ussbereit hat nùw, gantz und gùt umb und umb mit tach und gemach, mit kenelen, mit drû redren und mit ander zuͤgehord und geschirre, da mit ein mûller malen mag an all gevˀd. item die roͤll hett stein: ein halb elen minder
zwen vinger breit Rinfelder. item Dieffliker oͧch als ✳ viel. item die bruͤgger hett stein: zwen dritteil und eins ✳ duͤmen breit. item ein hebysen, zwo billen, ein vierteil, ein ymi, dry guͦt wannē, dry ritren und zwei mel sipp. und wenne
er odˀ sin erbn̄ von der selbn̄ muͤli gan wolten, so sol er sy in guͤtem, nûtzlichen bùwe lassen an hus, ✳ tach und gemach, dz zegebn̄ und ze nemen sig ungefarlich. und dar umb daz wir und uns₎ nachkoͤmen dester sichrer sygen ✳ der
vorgeschribn̄ zinsen ze den vier fronfasten und zilen in dem jar, sunder der buͤwen und widerlegunge des ✳ geschirres, ✳ so hat er uns ✳ ze rechten bùrgen zuͤ im gebn̄ die erbˀn Uͤlrich Tulliker und Hans Wˀne Loͤffer, bùrgeˀ ze
Zofingen, beid unvˀscheidenl̄ mit der geding, ob er odˀ sin erbn̄ der vorgeñt zins ✳ deheinest nit werte und den bùwe fùrderlich mit dem geschirre volfuͤrte und in der mass ussrichte als vorbescheiden ist, wenne denne die
jetzgeñt bùrgen von uns ✳ odˀ uns₎n amptluten gemant wùrdent ze hus, ✳ ze hoff odˀ undˀ oͤgen, mit botten, brieffen odˀ von mùnde umb die vorbenemptē stûk und umb jegklichs ✳ besùnder, so sond die selbn̄ burgen nach
der manūg in den nechsten acht tagen dar nach inzihen und ze Zofingen in der stat, usswendig ir eygnē huͤser recht, gewonlich giselschaft dar uff leisten, an offnē wirten ze veilem koͤffe, und unvˀdingotē malen by guͦten
trùwen an gesworen eydes ✳ stat und sond von der selbn̄ giselschaft niemer gelassen noch uff gehoͤren, e dz uns ✳ gnùg beschicht umb daz stuͤk, dar umb wir denn gemant hand, weler aber undˀ den jetzgeñten bùrgen mit sin
selbs ✳ lib nit leisten wolt odˀ enmoͤht, der sol und mag einē andˀn erbˀn kneht in die vorgeñt giselschaft schiken und legen, der an sinˀ stat ze glichˀ wise leisten als er selber tett an gevˀd. gieng der selbn̄ bùrgen deheinˀ von
toͤdes wegen ab odˀ sust unnùtz wùrd ze leisten, daz got lang wende, so sol der ander bùrg der dennocht in leben ist nach der manug in all wis ✳ und mass umb den abgangnē und unnutzen bùrgen gebùnden sin zeleisten als vor
zeleistende umb den zins, ✳ bùwe und die geschirre, vorgeschribn̄ stat, als lang untz daz ein ander guͤter und nutzer bùrg geben und an des ✳ abgangnē stat ersetzt wirt als ✳ dik daz ze schùlden kùnt an all gevˀd. ✳ wir sond oͧch den
obgeñt Berschin Obschlacher und sin erbn̄ halten und schirmen zuͦ der obgeschribnē mûli mit holtz, mit wasser, mit wasser ruͤnsen, wasser leiti und mit andren zuͤgehoͤrden, ehaften und gewonheiten als wir die von alter her
gehebt hand und oͧch uns₎ brieff und fryheiten, so wir har umb hand, wisent, als verre wir muͤgent und innē hilffenlich ze sind an all gevˀd. und diss lechens ✳ zuͤ einē waren, offnem urkund aller vorgeschribn̄ ding
so habn̄ wir, die eptischin und der covent, obgeñt, fur uns und uns₎ nachkoͤmen unsere insigel offenlich gehenkt an disen brieff, gebn̄ an mentag vor sant Andres tag, in dem jar, do man zalt von Cristus gebùrt
thùsent vierhûndert und zwentzig jar.